લડબી નદી :- લડબી નદીના પટનું સર્વે કરી દબાણો હટાવવામાં આવી રહ્યા છે. પરંતુ મોટા માથાઓના દબાણો એવાને એવા ઉભા છે. માત્ર નાના દબાણો જ દૂર કરવામાં આવ્યા છે. જેમાં પણ હોસ્પિટલ બની રહી છે તે દબાણ સૌ કોઇને નરી આંખે જોઇ શકાય છે. છતાં તંત્રના અધિકારીઓ સબ સલામતની બાંગ પોકારી રહ્યા છે. સંકલનની બેઠકમાં પણ લડબીના દબાણો દૂર કરવા માટે અલગથી મિટીંગ રાખવાનું કહ્યુ હતુ. પરંતુ હજુસુધી કોઇ મીટીંગ યોજાઇ નથી. સ્થાનિક લેવલેથી જ આ મુદ્દો દબાવી દેવાની પેરવી પાછળ ગાંધીનગરના ખેરખાઓનો હાથ તો નથી ને? જો મેડીપોલીસના દબાણ મુદ્દે નક્કર કાર્યવાહી નહી થાય તો પાંચ ગણો મોરચો કાઢવામાં આવશે.